
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „LUKŠIŲ TVENKINIO ANT LENKUPIO UPĖS  BŪKLĖS GERINIMAS ŠAKIŲ RAJONO SAVIVALDYBĖJE“

2011 m. birželio 30 d. Nr. T -119
Šakiai

Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 41 p., nusprendžia:


1. Pritarti projekto „Lukšių tvenkinio ant Lenkupio upės būklės gerinimas  Šakių rajono savivaldybėje“ rengimui.

2. Rengti ir teikti projektinį pasiūlymą bei paraišką Europos Sąjungos Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“  finansavimui pagal priemonę  VP3-1.4-AM-04-R  „Vandens telkinių būklės gerinimas“.  


3. Užtikrinti reikiamą ne mažesnį kaip 10 proc. projekto vertės bendrafinansavimą iš rajono savivaldybės biudžete Regioninės plėtros programai  numatomų lėšų, jei pagal pateiktą paraišką bus skirta 2007–2013 m. Sanglaudos skatinimo veiksmų programos parama. Pagal vandens telkinių būklės gerinimo finansavimo sąlygų aprašo 40 punkto reikalavimus,  netinkamas finansuoti, tačiau šiam projektui įgyvendinti būtinas išlaidas ir tinkamų išlaidų dalį, kurios nepadengia projektui skiriamas finansavimas, pareiškėjas, tai yra rajono savivaldybės administracija, apmokės savo lėšomis.

4. Įpareigoti rajono savivaldybės administracijos direktorių Juozą Puodžiukaitį pasirašyti visus su projektiniu pasiūlymu ir paraiška susijusius dokumentus.

5. Skirti rajono savivaldybės administracijos Žemės ūkio skyriaus vedėją Alfridą Vigelį projekto „Lukšių tvenkinio ant Lenkupio upės būklės gerinimas Šakių rajono savivaldybėje“ vadovu, atsakingu už projektinio pasiūlymo ir paraiškos parengimą bei pateikimą ir projekto įgyvendinimą. Projekto  finansininku skirti Centralizuotos buhalterijos skyriaus vyresniąją specialistę Daliją Bakšienę. Deleguoti į projekto darbo grupę  rajono savivaldybės administracijos Žemės ūkio skyriaus specialistą Vilhelm Haase. 

